jkorsvik/nowiki_second_scrape_merged huggingface dataset:
Liste over statsledere i 728 f.Kr.

Liste over statsledere inneholder statsoverhoder, regjeringsledere og andre ledere som styrer over selvstendige stater og territorier i 728 f. Kr.


== Europa ==
Argos
Monark – Feidon, basileus av Argos (748 f.Kr.–703 f.Kr.)
 Athen
Øverste dommer – Klidikus, arkon av Athen (733 f.Kr.–723 f.Kr.)
 Makedonia
Monark – Tyrimmas, basileus av Makedonia (mytisk) (749 f.Kr.–701 f.Kr.)
 Roma
Monark – Romulus, konge av Roma (753 f.Kr.–717 f.Kr.)
 Sparta
Monark –
Alkmenes, basileus av Sparta (739 f.Kr.–700 f.Kr.)
Nikander, basileus av Sparta (749 f.Kr.–720 f.Kr.)


== Midtøsten og Nord-Afrika ==

Assyria
Monark – Tiglat-Pileser III, konge av Assyria, Sumer og Akkad (745 f.Kr.–727 f.Kr.)
Ammon
Monark – Zakkar, konge av Ammon (731 f.Kr.–728 f.Kr.)
Gurgum
Monark – Tarhulara, konge av Gurgum (743 f.Kr.–711 f.Kr.)
Hama
Monark – Ilu-Bihdi, konge av Hama og Luhuti (731 f.Kr.–720 f.Kr.)
Karkemisj
Monark – Pisiri, fyrste av Karkemisj (738 f.Kr.–717 f.Kr.)
Tabal
Monark – Hulli, konge av Tabal (731 f.Kr.–726 f.Kr.)

 Egypt
Monark –
Osorkon IV, hersker i Tanis (730 f.Kr.–716 f.Kr.)
Tefnakht, hersker i Sais (732 f.Kr.–725 f.Kr.)
Piye, farao (744 f.Kr.–714 f.Kr.)
Elam
Monark – Humban-Nikash I, konge av Elam (743 f.Kr.–717 f.Kr.)
Judea
Monark – Akas, konge av Juda (732 f.Kr.–716 f.Kr.)
Kummuh
Monark – Kuštašpi, konge av Kummuh (752 f.Kr.–713 f.Kr.)
Qedar
Monark – Shamsi, dronning av Qidri (732 f.Kr.–711 f.Kr.)
 Samaria
Monark – Hosea, konge av Samaria (732 f.Kr.–722 f.Kr.)
Sam'al
Monark – Panamuwa II, konge av Sam'al (743 f.Kr.–727 f.Kr.)
Tyr
Monark – Elulaios, konge av Tyr (728 f.Kr.-694 f.Kr.)
Urartu
Monark – Rusa I, konge av Urartu (735 f.Kr.–714 f.Kr.)


== Asia ==

 Arakan
Monark – Wasa Thura, konge av Arakan (mytisk) (740 f.Kr.–708 f.Kr.)
Gojoseon
Monark –
Sabeol, konge av Gojoseon (mytisk) (772 f.Kr.–704 f.Kr.)
Gi Pyeong, konge av Gojoseon (mytisk) (748 f.Kr.–722 f.Kr.)
 Kina
Monark – Ping, wáng av Zhou (770 f.Kr.–720 f.Kr.)
Cai (stat)
Monark – Xuan, marki (hóu) av Cai (749 f.Kr.–715 f.Kr.)
Cao (stat)
Monark – Huán, hertug (gōng) av Cao (756 f.Kr.–702 f.Kr.)
Chen (stat)
Monark – Huán, hertug (gōng) av Chen (744 f.Kr.–707 f.Kr.)
Chu
Monark – Mǐ Xióng Chè, fyrste av Chu (740 f.Kr.–690 f.Kr.)
Jin (stat)
Monark – Xiào, marki (hóu) av Jìn (739 f.Kr.–724 f.Kr.)
Lu (stat)
Monark – Hui, hertug (gōng) av Lu (768 f.Kr.–723 f.Kr.)
Qi (Shandong)
Monark – Xi, hertug (gōng) av Qi (730 f.Kr.–698 f.Kr.)
Qin (stat)
Monark – Wen, hertug av Qin (765 f.Kr.–716 f.Kr.)
Song (stat)
Monark – Mu, hertug (gong) av Song (728 f.Kr.-720 f.Kr.)
Wey
Monark – Huan, hertug (gōng) av Wèi (734 f.Kr.–719 f.Kr.)
Zheng (stat)
Monark – Jī Wùshēng, hertug (gōng) av Zhèng (743 f.Kr.–701 f.Kr.)
Magadha
Monark – Ripunjaya, magadhādipati (732 f.Kr.–682 f.Kr.)


== Eksterne lenker ==
A.M.H.J. Stokvis (Leiden,1889): (fr) «Manuel d'Histoire, de Généalogie et de Chronologie de tous les états du globe»
http://my.raex.com/~obsidian/regindex.html Arkivert 26. mai 2010 hos Wayback Machine.
East Asia: A Cultural, Social, and Political History, Volume I: To 1800: A Cultural, Social, and Political History
Nigidius sukkiti

Nigidius sukkiti er en bille som hører til familien hjortebiller (Lucanidae) i gruppen skarabider (Scarabaeoidea).


== Utseende ==
En nokså liten (ca. 18 millimeter), avnlang, flat, blank, svart hjortebille. Denne gruppen har ikke svært forstørrede kjever hos hannene, derimot har kjevene en oppoverrettet, krokformet lobe ("øre") ved roten. Hodet har en bakoverrettet tann på hver sidekant. Pannen er ganske flat, hodet er svært grovt og tett, men grunt punktert, med en velagrenset "nakke" som hra grov, nettmasket mikroskulptur. Pronotum er rundet, bredere enn langt, svært blankt, ganske fint punktert. Dekkvingene har tydelige, grove punktrekker med litt opphøyde ribber mellom.


== Utbredelse ==
Arten er utbredt i det sørlige Kina (Yunnan) og Myanmar.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1806
Underfamilien hjortebiller (Lucaninae) Latreille, 1806
Stammen Nigidiini
Slekten Nigidius W.S. MacLeay, 1819 – 75 arter
Nigidius sukkiti Okuda, 2005


== Referanser ==


== Eksterne lenker ==
(en) Nigidius sukkiti i Global Biodiversity Information Facility 
Nigidius sukkiti – detaljert informasjon på Wikispecies 
(en) Nigidius – kategori av bilder, video eller lyd på Commons
Skjermgylden

Skjermgylden (Centaurium erythraea) er en ett- eller toårig urt i søterotfamilien.
Den har en opprett eller oppstigende vekst og blir 10–65 cm høy. Det er som regel en enkelt stengel som bare er forgrenet øverst. Planten har en grunnstilt bladrosett med blader som er eggformede, 20–60 mm lange, 8–25 mm brede og med som regel 5 nerver. Langs stengelen er det sittende blader som er ovale til elliptiske, 15–40 mm lange, 6–12 mm brede og med 3–5 nerver og jevnt bøyde sider.
Blomsterstanden er en flat, forgrenet kvast. Blomstene har kort stilk og er 9–15 mm i diameter og rosa til purpuraktige. Begeret er halvparten til to tredjedeler så langt som kronrøret. Blomstringstida er juni–september.
Skjermgylden vokser på solrike, halvtørre til fuktige steder i eng, skogkanter og kratt opp til 1400 moh. Den er utbredt i hele Europa nordover til Danmark og Sør-Sverige, men mangler i Island, Norge og Finland. Arten finnes også på Azorene og i Nord-Afrika og Vest- og Sentral-Asia.
Skjermgylden er ganske variabel og deles i elleve underarter.
Planten er blitt brukt til å lage en gulgrønn farge og er også blitt brukt mot feber.


== Galleri ==

		
		
		


== Litteratur ==
B. Mossberg og L. Stenberg (2016). Gyldendals store nordiske flora. Gyldendal. s. 470. ISBN 978-82-05-42485-2. 
C. Grey-Wilson og M. Blamey (1992). Teknologisk Forlags store illustrerte flora for Norge og Nord-Europa. Norsk utgave T. Faarlund og P. Sunding. Teknologisk Forlag. s. 304–305. ISBN 82-512-0355-4. 
«Centaurium erythraea». Flora iberica (PDF) (spansk). 11. Madrid: RJB/CSIC. s. 55–58. 
«Centaurium erythraea». Plants of the World Online. Kew Science. Besøkt 24. februar 2022. 
K. Marhold (2011). «Centaurium erythraea». Gentianaceae. In: Euro+Med Plantbase - the information resource for Euro-Mediterranean plant diversity. Besøkt 24. februar 2022. 


== Eksterne lenker ==
(en) Skjermgylden i Encyclopedia of Life 
(en) Skjermgylden i Global Biodiversity Information Facility 
(no) Skjermgylden hos Artsdatabanken 
(sv) Skjermgylden hos Dyntaxa 
(en) Skjermgylden hos ITIS 
(en) Skjermgylden hos NCBI 
(en) Skjermgylden hos The International Plant Names Index 
(en) Skjermgylden hos Tropicos 
(en) Kategori:Centaurium erythraea – bilder, video eller lyd på Wikimedia Commons 
(en) Centaurium erythraea – galleri av bilder, video eller lyd på Wikimedia Commons 
Centaurium erythraea – detaljert informasjon på Wikispecies
José Isidro Guerrero Macías

José Isidro Guerrero Macías (født 31. mai 1951 i Irapuato i Sinaloa i Mexico, død 22. februar 2022 i Mexicali i Baja California), kjent som Pater Chilo var en meksikansk katolsk prelat og biskop.


== Liv og virke ==


=== Prest ===
José Isidro Guerrero Macías ble presteviet 22. april 1973 i katedralen i Culiacán. Han studerte fra 1967 til 1972 filosofi ved det erkebiskoppelige seminar i Guadalajara, og fra 1978 til 1980 pastoral- og moralteologi ved Det pavelige Lateranuniversitet og Det pavelige akademi Alfonsiana i Roma. Dessuten studerte han sakralerkeologi i Israelo og tok forskjellige kurs for seminarutdannere i regi av Consejo Episcopal Latinoamericano (CELAM).Fra 1984 innehadde han forskjellige embeder i bispedømmet Culiacán, blant annet som medlem av pastoralråd og professor ved presterseminaret. Dessuten var han kooperator i menigheten i Badiraguato, kapellan i menigheten San Rafael i Culiacán og prest for forskellige ordensfellesskap.


=== Biskop ===
Den 31. mai 1997 utnevnte pave Johannes Paul II til biskop av Mexicali. Den apostoliske nuntius til Mexico, erkebiskop Justo Mullor García, bispeviet ham den 17. september samme år; medkonsekrerende var erkebiskopen av Hermosillo, José Ulises Macías Salcedo, og biskopen av Culiacán, Benjamín Jiménez Hernández.
Han var biskop av Mexicali i Mexico fra 1997 til sin død. Han døde av covid-19 den 22. februar 2022, i en alder av 70 år.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio, O.P. (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (16235-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Henry Benedict Mary Clement Stuart of York (1725-1807) *1758
Pave Leo XII (1760-1829) *1794
Kardinal Chiarissimo Falconieri Mellini (1794-1859) *1826
Kardinal Camillo di Pietro (1806-1884) *1839
Kardinal Mieczyslaw Halka Ledóchowski (1822-1902) *1861
Kardinal Jan Puzyna z Kosielsko (1842-1911) *1886
Erkebiskop Józef Bilczewski (1860-1923) *1901
Erkebiskop Bolesław Twardowski (1864-1944) *1919
Erkebiskop Eugeniusz Baziak (1890-1962) *1933
Pave Johannes Paul II (1920-2005) *1958
Erkebiskop Justo Mullor Garcia (1932-2016) *1979
Biskop José Isidro Guerrero Macías (1951-2022) * 


== Referanser ==
Emiliano Marcondes

Emiliano Marcondes Camargo Hansen (født 9. mars 1995) er en dansk fotballspiller som spiller for Nordsjælland, på lån fra den engelske klubben Bournemouth.


== Referanser ==


== Eksterne lenker ==
(en) Emiliano Marcondes – FIFA 
(en) Emiliano Marcondes – UEFA 
(fr) Emiliano Marcondes – LÉquipe 
(en) Emiliano Marcondes – Transfermarkt 
(en) Emiliano Marcondes – WorldFootball.net 
(en) Emiliano Marcondes – Soccerbase.com 
(en) Emiliano Marcondes – FootballDatabase.eu 
(en) Emiliano Marcondes – Soccerway 
(en) Emiliano Marcondes – PlaymakerStats.com 
(da) Emiliano Marcondes – Dansk Boldspil-Union
Heterota

Heterota er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae).


== Utseende ==
Forholdsvis små (gjerne 2-3 millimeter lange), middels slanke kortvinger, kroppen nokså jevnbred. På farge er de mørke. Hodet er ganske bredt med nokså små fasettøyne. Pronotum er bredere enn langt, med rundede sider og hjørner. Dekkvingene er forholdsvis lange. Føttene er fire-leddete.


== Levevis ==


== Utbredelse ==
Slekten er utbredt i Palearktis, men er ikke funnet i Norge.


== Systematisk inndeling ==

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien kortvinger (Staphylinidae) Latreille, 1802
Underfamilien småkortvinger (Aleocharinae) Fleming, 1821
Stammen Homalotini Heer, 1839
Slekten Heterota Mulsant & Rey, 1874
Heterota arenaria Cameron, 1920
Heterota brevicollis (Bernhauer, 1929)
Heterota gomyi Jarrige, 1974
Heterota obscura Cameron, 1938
Heterota onorum Maruyama, 2011
Heterota pamphylica Fagel, 1969
Heterota pictipennis (Fauvel, 1905)
Heterota plumbea (G.R.Waterhouse, 1858)
Heterota sunjaei Park, Jong-Seok & Kee-Jeong Ahn, 2008
Heterota vinsoni Cameron, 1947


== Eksterne lenker ==
(en) Heterota – oversikt og omtale av artene i WORMS-databasen 
(en) Heterota i Encyclopedia of Life 
(en) Heterota i Global Biodiversity Information Facility 
(no) Heterota hos Artsdatabanken 
(sv) Heterota hos Dyntaxa 
(en) Heterota hos ITIS 
Heterota – detaljert informasjon på Wikispecies
Bessoglossa

Bessoglossa er en slekt av biller som hører til familien kortvinger.


== Utseende ==
Nokså små (ca. 2 millimeter), gjerne litt brede, rødlige eller brunlige kortvinger.


== Levevis ==


== Utbredelse ==
Slekten er utbredt i Ecuador og Peru.


== Systematisk inndeling ==

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien kortvinger (Staphylinidae) Latreille, 1802
Underfamilien småkortvinger, Aleocharinae
Stammen Hoplandriini  Casey, 1910
Slekten Bessoglossa Pace, 1986Bessoglossa ecuadoriana Pace, 2008
Bessoglossa peruviana Pace, 1986


== Referanser ==


== Eksterne lenker ==
(en) Bessoglossa i Global Biodiversity Information Facility 
Bessoglossa – detaljert informasjon på Wikispecies
Victoria Åberg

Ulrika Victoria Åberg, født 23. februar 1824 i Lovisa, død 15. juli 1892 i Weimar, var en finsk maler.Åberg studerte ved det finske kunstforbundets tegneskole i 1848–1949, senere (1858–1962) i Düsseldorf og i 1863 med statsstipend i Dresden og Weimar. I 1846–1968 var hun lærer i tegning og håndarbeid ved den svenske damskolen i Helsingfors og bodde deretter hovedsakelig i Tyskland og Italia.

Åberg malte landskap i Düsseldorf-stil, for eksempel Olofsborg (1864, Ateneum). Senere ble landskapet hennes, spesielt fra Italia, sterkt påvirket av romantisk stemningsmaleri, som Moonlight Landscape (1872, Ateneum). Hun var en av malerne som måtte kjempe en hard kamp mot kjønnsfordommer, men som likevel klarte å oppnå betydelig suksess utenfor hjemlandets grenser. I 1862 ble hun tildelt Ducat-prisen.
		
		
		
		
		


== Referanser ==
Eugène Chigot

Eugène Henri Alexandre Chigot (1860 - 1923) var en postimpresjonistisk fransk maler. En elev av sin far, militær-maleren Alphonse Chigot, gikk i 1881 inn i den internasjonalt anerkjente École des Beaux-Arts i Paris hvor han ble påvirket av ideene til den realistiske bevegelsen til Barbizon-skolen og for impresjonismen. Han slo seg ned i Étaples i Pas-de-Calais i en kunstner-koloni, og returnerte senere til Paris hvor han ble grunnlegger av Salon d'Automne. Som offisiell militær-maler malte han en serie bilder i Calais og Nieuport for å registrerte ødeleggelsene forårsaket av første verdenskrig.Chigot berømmelse ble bygget på hans maritime og landskapsmalerier. Han dokumenterte livene til folket i Flandern og malte dem i et landskap med mykt opaliserende lys. Senere viser maleriene hans spor av ekspresjonisme og en mer levende pallett. Han var også en dyktig nattmaler som reiste mye i Frankrike, Italia og Spania.

		
		
		
		
		
		


== Referanser ==
Guo Jianing

Guo Jianing (kinesisk: 国家宁, pinyin: Guó Jiāníng, født 26. april 2000) er en kinesisk profesjonell ishockeyspiller som spiller for den kinesiske klubben Red Star Kunlun i Kontinental Hockey League (KHL).
Internasjonalt har Guo representert Kina i én OL-turnering (Vinter-OL 2022 i Beijing). Han ble tatt ut troppen, men spilte ingen kamper i turneringen. Laget kom på en 12. plass.


== Referanser ==


== Eksterne lenker ==
(en) Guo Jianing – Olympedia 
(en) Guo Jianing – Kontinental Hockey League (KHL) 
(en) Guo Jianing – Eliteprospects.com
Dominik Máthé

Dominik Máthé (født 1. april 1999) er en ungarsk håndballspiller som spiller for Paris Saint-Germain Handball og Ungarns herrelandslag i håndball.
Han representerte Ungarn i Håndball-VM for menn i 2019.


== Referanser ==


== Eksterne lenker ==
(en) Dominik Máthé – Det europeiske håndballforbundet (EHF)
Zhang Zesen

Zhang Zesen (kinesisk: 张泽森, pinyin: Zhāng Zésēn, født 19. desember 1996) er en kinesisk profesjonell ishockeyspiller som spiller for den kinesiske klubben Red Star Kunlun i Kontinental Hockey League (KHL).
Internasjonalt har Zhang representert Kina i fire VM-turneringer (2. divisjon) og én OL-turnering (Vinter-OL 2022 i Beijing). Laget kom på en 12. plass.


== Referanser ==


== Eksterne lenker ==
(en) Zhang Zesen – Olympedia 
(en) Zhang Zesen – Kontinental Hockey League (KHL) 
(en) Zhang Zesen – Eliteprospects.com
Nordland Akademi for Kunst og Vitenskap

Nordland Akademi for Kunst og Vitenskap er en norsk organisasjon med base i Melbu i Hadsel kommune i Nordland, som arbeider med «formidling av kunst, kultur og kunnskap». Organisasjonen ble stiftet i 1988, som en videreføring av virksomhet som hadde foregått innenfor Melbu Nærmiljøprosjekt og festivalen «Sommer-Melbu».Formålet er å «Å være et internasjonalt samlingssted hvor forskere, kunstnere og  folk flest kan møtes til felles drøftelse og estetisk aktivitet; å gi lokalsamfunnet og landsdelen nye impulser til læring og  utvikling av kunst og vitenskap; Å dyrke musikk og annen kulturell virksomhet gjennom programmer for både spesialister og amatører.»Nøkkelpersoner ved etableringen av NAKV var Jörg Wolfgang Jahn, Audfinn Tjønneland og Karl-Otto Apel.Akademiet har gitt ut flere bøker. Det ble tildelt Trygve Hoffs minnepris i 1990 og Fritt Ords Pris i 1991.


== Referanser ==


== Eksterne lenker ==
(en) Offisielt nettsted
Hjalmar Munsterhjelm

Magnus Hjalmar Munsterhjelm (19. oktober 1840 – 2. april 1905) var en finsk landskapsmaler.Munsterhjelm ble født på Toivoniemi herregård i Tuulos, Finland. Han var sønn av Gustaf Riggert Munsterhjelm (1806-1872) og hans kone og Mathilda Charlotta Eleonora von Essen (1818-1895). Faren sendte ham først til Turku Maritime School. Men på begynnelsen av 1860-tallet begynte han å studere kunst i Düsseldorf hos Werner Holmberg (1830-1860) og Oswald Achenbach (1827-1905) og i Karlsruhe under Hans Gude.Hans malte landskap ble påvirket av romantikken til Düsseldorfskolen, ofte med naturen som en stemning snarere enn et realistisk bilde. 
Hans landskap "Oktoberaften efter det første snøfall" (1883) ble kjøpt av Alexander III i 1885; maleriet er nå i Ateneum i Helsingfors. To av verkene hans, "The Evening, in Finland" og "The Night" ble vist på Paris-utstillingen i 1878. Hans verk "Evening of the First Spring" ble også vist på Paris-utstillingen i 1900.Han giftet seg med Olga Mathilda Tanninen (1856–1929) i 1875. De fikk fire barn, hvorav ett var billedhuggeren John Munsterhjelm (1879–1925). Munsterhjelm ble medlem av det Svenske kunstakademiet i 1897.
Han fortsatte å være svært produktiv helt frem til sin død i 1905 i Helsingfors. Fremdeles er hans måneskinns malerier både kjente og populære.
		
		
		
		
		
		
		
		
		
		
		
		


== Referanser ==
Denys Sjmyhal

Denys Anatolijovytsj Sjmyhal (ukrainsk: Денис Анатолійович Шмигаль, født 1975) er en ukrainsk samfunnsøkonom og politiker. Den 4. mars 2020 ble han statsminister i Ukraina.Etter skolegang studerte Sjmyhal industri- og næringskunnskap ved det nasjonale polytekniske universitetet i Lviv. Han tok embetseksamen i 1997 og doktorgrad i 2003. Han hadde studieopphold i Belgia, Canada, Georgia og Finland. Han gjennomførte også kurs ved Rheinisch-Westfälischen Technischen Hochschule (RWTH) i Aachen.


== Referanser ==
Yan Juncheng

Yan Juncheng (kinesisk: 闫俊丞, pinyin: Yán Jùnchéng, født 16. september 2000) er en kinesisk profesjonell ishockeyspiller som spiller for den kinesiske klubben Red Star Kunlun i Kontinental Hockey League (KHL).
Internasjonalt har Yan representert Kina i én OL-turnering (Vinter-OL 2022 i Beijing). I OL kom laget på en 12. plass.


== Referanser ==


== Eksterne lenker ==
(en) Yan Juncheng – Olympedia 
(en) Yan Juncheng – Kontinental Hockey League (KHL) 
(en) Yan Juncheng – Eliteprospects.com
Emmy Gotzmann

Emmy Auguste Elisabeth Gotzmann (født 19. mars 1881, død 27. september 1950) var en maler fra Tyskland og medlem av Ekensunds kunstnerkoloni.
		


== Referanser ==
Peter Zhong

Peter Zhong (født 30. juli 1998), også kjent under det kinesiske navnet Zhong Wei  (kinesisk: 钟暐, pinyin: Zhōng wei), er en kinesisk profesjonell ishockeyspiller som spiller for den kinesiske klubben Red Star Kunlun i Kontinental Hockey League (KHL).
Han er født i Kina men har spilt juniorhockey i USA. Internasjonalt har Zhong representert Kina i én VM-turnering (2. divisjon) og én OL-turnering (Vinter-OL 2022 i Beijing). Laget kom på en 12. plass.


== Referanser ==


== Eksterne lenker ==
(en) Zhong Wei – Olympedia 
(en) Zhong Wei – Kontinental Hockey League (KHL) 
(en) Zhong Wei – Eliteprospects.com
Kandaules

Kandaules (gresk: Κανδαύλης), død ca. 687 f.Kr., var i henhold til enkelte usikre kilder, konge i oldtidsriket Lydia i Anatolia (i dagens Tyrkia) tidlig på 600-tallet f.Kr. Han er også i noen kilder kjent under navnet Myrsilos eller Sadyattes I.


== Navnet ==
Kandaules er sannsynligvis ikke et navn, men mer sannsynlig en religiøs tittel som knytter ham til en av de lydiske guddommer, muligens en gud som motsvarer den greske guden Hermes. Kandaules er det navnet som benyttes av den greske historikeren Herodot.
Myrsilos er trolig et gammelt navn som har vært benyttet av hettittenes konger i eldre tider. Herodot nevner at hellenerne kalte ham Myrsilos.Sadyattes er trolig sammensatt av to luviske ord, «sâdu» og «atta» som kan bety noe i retning av «sterk far».


== Mytisk bakgrunn ==

En av svært få kilder til Kandaules er den greske historiker Herodot som levde og virket på 400-tallet f.Kr. Han hevdet at Kandaules tilhørte herakleidene, et kongedynasti som skulle nedstamme fra Alkaios, Herakles’ sønn. Herakleidene regjerte, ifølge Herodot, i 22 generasjoner, 505 år, før Kandaules ca. 687 f.Kr. ble drept av tronraneren Gyges som innstiftet mermnide-dynastiet i Lydia.Flere historier verserte i antikken om hvordan Kandaules ble fratatt makten. Platon forteller en historie om at Gyges’ stamfar hadde funnet en magisk ring som kunne gjøre ham usynlig. Ved hjelp av denne ringen klarte han å forføre Kandaules’ hustru og, i samråd med henne, ta livet av kong Kandaules.Mer pikant er den historien Herodot gjengir omkring Gyges’ maktovertakelse: Kong Kandaules var svært forelsket i sin vakre hustru, og han skrøt av hennes skjønnhet overfor Gyges, hans mest betrodde medarbeider ved hoffet. Så langt gikk Kandaules at han overtalte Gyges til å gjemme seg inne på kongeparets soverom for å kunne se dronningen naken når hun la seg. Den lojale Gyges måtte motvillig gjøre dette, selv om det også hos lyderne var en stor skam å bli sett naken. Men da han snek seg ut av rommet etterpå oppdaget dronningen ham, uten at hun lot seg merke med det. Dagen etter innkalte hun Gyges som kom, uvitende om at han var avslørt. Dronningen ga med en gang uttrykk for at hun visste at det hele var Kandaules' ide, og hun ga Gyges valget mellom å drepe Kandaules og selv få dronningen og kongeriket, eller selv å bli drept. Gyges valgte å drepe kongen. Dette skal ha skjedd ca. 687 f.Kr. Det skal ha kommet til litt uroligheter etter kuppet, men partene ble enige om å konsultere Oraklet i Delfi, og derfra kom det beskjed om at Gyges skulle være konge. Dog uttalte oraklet at heraklidene skulle få sin hevn i femte slektsledd.


== Et moderne syn på maktovertakelsen ==
Herodots historie avvises av moderne historikere. Bury og Meiggs hevder at Kandaules, selv om han nedstammet fra Herakles, var uskikket som konge og at Gyges drepte ham i et attentat for å gjenreise Lydia som kongerike.


== Referanser ==


== Kilder ==
«Livius.org Articles on ancient history». 
Herodot (1960). Herodots Historie. Oversatt av Henning Mørland. Oslo: Aschehoug. 
Platon (1946). Staten. Oslo: Dreyer. 
J. B. Bury og Russel Meiggs (1975). A History of Greece. MacMillan Press. ISBN 0-333-15492-4.
Hostomel-flyplassen

Antonov-flyplassen (IATA: GML, ICAO: UKKM) (ukrainsk: Антонов аеропорт eller Аеропорт Гостомель), også kjent som Hostomel-flyplassen, er en internasjonal transport- og nytteflyplass i nærheten av Hostomel, en forstad til Kyiv. Flyplassen ligger ca. 26 kilometer nordvest for Kyiv sentrum. Flyplassen er stamflyplass for Antonov Airlines.Flyplassen var hjemmehavn for Antonov An-225 Mriya.


== Testbase for fly ==
Antonov-flyplassen ble opprinnelig bygget som en topphemmelig intern flytesting og forbedringsbase (ukrainsk: Льотно-випробувальна і довідна база) for Antonov-fly. Den er utstyrt med spesialutstyr for det (for eksempel kunstig lyngenerator) og tildelt en testflygingssone. Søsteranlegget som er ansvarlig for produksjon, ligger inne i Kyiv ved Sviatoshyn flyplass.


== Lastebase ==
Flyplassen brukes av Antonov Airlines, så vel som av andre interesserte transportselskaper. Følgende fasiliteter og tjenester er tilgjengelig på stedet:

omlasting (luft-til-jernbane)
lagringskapasitet
grensekontroll og toll
vedlikehold av fly


== Russlands invasjon av Ukraina 2022 ==
Antonov-flyplassen ble angrepet under Russlands invasjon av Ukraina 2022. På et tidspunkt i løpet av 24.–25. februar, gjenerobret imidlertid ukrainske styrker flyplassen, etter å ha nedkjempet russiske elitestyrker.


== Referanser ==